da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nb da de nb da da da da da da da pt da fr sv en da da da da en en da da en da da da da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Væghængt sengebord | DIY-guide | ISABELLAS
DIY: Væghængt sengebord i træ
Det kan være svært at finde et sengebord, der passer perfekt ved siden af sengen. Altså medmindre man bare laver det selv! Se, hvordan du laver et flot, væghængt sengebord her.
Har du sparsomt med plads ved siden af din seng, kan du bygge dit eget svævende sengebord, som samtidig ikke optager gulvplads. Her er plads til det allermest nødvendige: Bøger, magasiner, læsebriller, lys og en lille grøn plante.
DIY: Bord med indbygget magasinholder
Lad bordet stå råt og ubehandlet, hvis du har andre møbler af samme materiale i soveværelset, eller mal det i en pæn farve, der harmonerer med sengetæppe, sengegavl eller kunsten på væggen.
Du kan lave bordet i netop den tykkelse træ, du foretrækker. Det er nemt at tilpasse målene, men husk, at du så måske skal have fat i andre trædyvler.
Det skal du bruge til at lave et væghængt sengebord:
5 plader (tykkelse 2 cm)
Trædyvler (0,5 x 3 cm)
DIY: Byg et todelt hyldesystem
Trælim til indendørs brug
1 bagstykke af træfiber (45 x 11 cm)
Sådan laver du et væghængt sengebord:
TRIN 1: Sav pladerne til, så den øverste plade (A) måler 19,5 x 27 cm, hylden (B) måler 18,5 x 19,5 cm, venstre langside (C) måler 19,5 x 45 cm, højre langside (D) måler 19,5 x 35 cm, og bundhylden (E) måler 7 x 19,5 cm. Brug en strimmel papir til at afmærke, hvor dyvelhullerne (2 x 19,5 cm) skal være, så du er sikker på, at afstanden er den samme på alle fladerne. Afmærk, og bor 2/3 ned i pladerne. Bor følgende: 2 huller på overfladen i pladerne A, B, C og D. I C og D skal du også bore 2 huller ind i enden på selve pladen. Brug igen afmærkningsstrimlen. Husk, at dette skal være i den modsatte ende af de to huller, som du har boret på overfladen. Bor også to huller ind i begge ender af E.
TRIN 2: Sæt dyvlerne ned i hullerne. Dryp gerne en dråbe lim ned i hullet forinden. Læg også en smal stribe lim på overfladerne dér, hvor stykkerne skal samles, så samlingerne holder. Begynd med bunden, og brug gerne en skruetvinge til at holde stykkerne sammen, mens limen tørrer. For at opnå det bedste resultat skal sengebordet samles i to etaper: Lad bunden tørre godt, inden du fortsætter med toppen.
DIY: Indbygget skrivebord og hylde
TRIN 3: Slib alle kanter og samlinger, når sengebordet er samlet, og limen er tør. Brug fint sandpapir, så du får den flotteste finish.
TRIN 4: Montér træfiberpladen på bagsiden af sengebordet, og hæft den fast ved hjælp af små søm. Bor to huller i toppen, hvorpå du kan hænge sengebordet på to skruer monteret i væggen.
TIP: Mal træfiberpladen i samme farve som din soveværelsesvæg, så den bliver tilnærmelsesvis usynlig, når du hænger sengebordet op.
DIY: Smarte hylder, der går i ét med væggen
diy soveværelse træ idéer til boligen
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik